Petrov novčić
Petrov novčić (latinski: Denarius Sancti Petri) je danas običaj davanja godišnjeg dobrovoljnog priloga koji se prikuplja 
diljem katoličkog svijeta 29. juna, na praznik svetih Petra i Pavla, ili u 
nedjelju najbližu tom datumu. Prikupljeni novac namjenjen je direktno papi kao nasljedniku 
sv. Petra.

Novac se i danas formalno prikuplja za papu, kao dokaz vjerničke solidarnosti, ali je namjenjen crkvi da bi mogla obavljati svoj posao, i priskočiti pojedinim crkvama u pomoć kad im to zatreba (ratovi, elementarne katastrofe). 

Sam Vatikan to obrazlaže činjenicom da je praksa pružanja materijalne podrške onima koji propovijedaju evanđelje, da im se omogući da se potpuno posvete svom apostolskom poslanju i da se brinu za one kojima je pomoć najpotrebnija, stara koliko i samo kršćanstvo. 

Najviše se priloga prikupi u Sjedinjenim Američkim Državama, a nakon tog po Njemačkoj i 
Italiji. 

Tako je  2013. prikupljeno 78 milijuna dolara (2012. 65,9) što je pad u odnosu na 2009. kad je prikupljeno 82,5 
$.

Historija 
Običaj je pokrenut za ranog srednjeg vijeka po Engleskoj, kao godišnji porez od novčića koji su plaćali zemljoposjednici a odlazio je papinskoj riznici u Rim.

Na saksonskom se taj običaj zvao romefeoh (rimski porez)a prvi poznati davaoc koji je donio prilog bio je Ine kralj Wessexa na svom hodoćašču u Rim 725.Slična se stvar pripisuje Offi kralju 
Mercije koji je nešto slično uradio 794., ali se ne zna da li je to bio prilog za papu ili za engleski kolegij u Rimu.

Običaj je ozakonio engleski kralj Edgar I (959. - 975.)
Nazvan je Petrov novčić (Peter pence) jer se prikupljao 1. augusta na svetkovinu oslobođenja sv. Petra iz lanaca (St. Peter ad Vincula). Običaj se iz Engleske s vremenom proširio po gotovo čitavoj Evropi. 

Prikupljanje Petrovog novčića po Engleskoj i anglosaksonskim zemljama potrajalo je do 16. vijeka i reformacije.

Poput drugih praksi takve vrste, i taj običaj doživio je tokom vijekova brojne promjene, sve dok ga 5. augusta 1871. nije papa 
Pio IX. formalizirao i odobrio u svojoj enciklici Saepe Venerabilis.

Izvor

Vanjske veze

 Peter's Pence Službene stranice grada 
 Peter’s Pence na portalu Encyclopædia Britannica 

Sveta Stolica
Historija papinstva
Porez
Filantropija